Pécs-Baranyai Kereskedelmi és Iparkamara

Hogyan kereskedjünk Iránnal? - online üzleti szeminárium
2021-06-30 14:00 - 15:00 (Europe/Helsinki) | Online
A Magyar Kereskedelmi és Iparkamara Közel-Kelet és Észak-Afrika Tagozata, a Due Diligence Helpdesk és az INSTEX közösen szervez „Hogyan kereskedjünk Iránnal?” címmel üzleti szemináriumot 2021. június 30-án.
A rendezvény célja, hogy tájékoztassa a hazai kis- és középvállalkozásokat az Iránnal való kereskedelem feltételeiről – különös tekintettel az érvényben lévő szankciókra -, az Európai Bizottság Iránnal való kereskedelmet ösztönző szolgáltatásáról a „Due Diligence Helpdesk on EU Sanctions for EU SMEs dealing with Iran” -ról, továbbá bemutassa a fizetési tranzakciók menetét, illetve a megfelelőségi előírásokat Európa és Irán között.
Az előadások alatt a résztvevőknek lehetőségük nyílik kérdések feltevésére a platform chatfalán keresztül, melyek a program végén kerülnek megválaszolásra az előadók által.
A rendezvényen szinkrontolmácsolást biztosítanak.
PROGRAM
Moderátor: Tényiné Stark Mária, az MKIK nemzetközi igazgatója

14.00 – 14.20
Köszöntők
Miklóssy Ferenc TBC, az MKIK általános alelnöke, a Hajdú-Bihar Megyei Kereskedelmi és Iparkamara elnöke, az MKIK Közel-Kelet és Észak-Afrika Tagozat elnöke
Varga-Haszonits Zoltán, nagykövet, Magyarország Nagykövetsége Teherán

14.20– 15.00
Az Európai Bizottság Iránnal való kereskedelmet ösztönző szolgáltatásának – a Due Diligence Helpdesk on EU Sanctions for EU SMEs dealing with Iran – bemutatása
Simon Cheetham, csoportvezető, Due Diligence Helpdesk on EU Sanctions for EU SMEs dealing with Iran
Sczigel Péter, projektvezető, Due Diligence Helpdesk on EU Sanctions for EU SMEs dealing with Iran

15.00 – 15.25
Fizetési tranzakciók Európa és Irán között, megfelelőségi előírások
Rosella E. Rubini, CBO, Instrument iN Support of Trade Exchanges (INSTEX)

15.25 – 15.35
Kérdések és válaszok

Jelentkezési határidő: 2021. június 29., kedd
A rendezvényen való részvétel ingyenes, de előzetes online regisztrációhoz kötött. A webinárium a Zoom felületen keresztül valósul meg. A csatlakozáshoz szükséges linket és információkat 2021. június 29-én, kedden délután küldik meg e-mailen a jelentkezőknek.
REGISZTRÁCIÓ

PITCHING EVENT - Emlékezetes előadások kreatív üzleti ötletek megvalósításához
2021-06-30 15:00 - 19:00 | Majorossy Imre utca 36., Pécs, 7625, Magyarország
A Pécs-Baranyai Kereskdelmi és Iparkamara a SACHE – Smart Accelerators of Cultural Heritage Entrepreneurship című projektjének keretében bemutatkozó rendezvényt szervez, ahol a helyi kreatívipari és high-tech cégek mutatkozhatnak be.

A SACHE projekt célja, hogy megtalálja a kreatív és kapcsolódó szektorok, valamint azok szereplőinek együttműködését erősítő tényezőket és megalapozza konkrét fejlesztések, közös programok, hosszútávon pedig egy fenntartható értéklánc kialakítását kapcsoaltépítési, információs rendezvények, valamint képzések szervezésével.
Ennek részeként a Pécs-Baranyai Kereskedelmi és Iparkamara 2021. Június 30-án (szerda) 15 órától bemutatkozó rendezvényt szervez a Modern Magyar Képtárban, ahol a helyi kreatívipari és high-tech cégek mutatkozhatnak be, melyre Önt is örömmel várjuk!
A rendezvény során a résztvevők olyan vállalkozásokat ismerhetnek meg, melyekkel az együttműködés lehetővé teheti egy workshop, termelői piac, de akár egy kézművesvásár, koncert vagy fesztivál megvalósítását és hosszútávú partnerséget.
A rendezvény előzetes regisztrációhoz kötött, jelentkezésüket a pbkik@pbkik.hu e-mail-címre várjuk, legkésőbb 2021. június 21-ig,

Horizon Europe Industry - online tájékoztató és konzorciumépítő rendezvény
2021-07-01 | Online
A H2020 keretprogram Digitális ipar tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 4 Digital, Industry & Space – Digitális ipar
Kiemelt témák:
1. cél: Klímasemleges, körkörös és digitalizált termelés
2. cél: Fokozott autonómia a stratégiai értékláncokban a rugalmas ipar számára
4. cél: Digitális és feltörekvő technológiák a versenyképességért megfelelve az európai zöld megállapodásnak
6. cél: A digitális és ipari technológiák emberközpontú és etikus fejlesztése

Horizon Europe Culture, Creativity and Inclusive Society - online tájékoztató és konzorciumépítő rendezvény
2021-07-01 - 2021-07-02 | Online
A H2020 keretprogram ‘Kultúra, kreativitás és befogadó társadalom’ tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 2 Kultúra, kreativitás és befogadó társadalom
Kiemelt témák:

Demokrácia és kormányzás
Európai kulturális örökség, valamint a kulturális és kreatív ipar
Társadalmi és gazdasági átalakulás

Ezüst Gazdaság, mint a régió kitörési lehetősége - online konferencia
2021-07-01 09:00 - 12:00 | Online
Felmérések szerint az európai Ezüst Gazdaság (Silver Economy) a világ harmadik legnagyobb gazdasága az Amerikai Egyesült Államok és Kína egész gazdasága mögött. A megye és a régió adottságai ideálisak ahhoz, hogy a gazdaságfejlesztés egyik fókuszterülete az egészségiparra és turisztikára épülő Ezüst Gazdaság kifejlesztése legyen. Csatlakozzon a konferenciához, és derítse ki, mit tartogat az Ön vállalkozásának az Ezüst Gazdaság!

Egy, az Európai Bizottság által készített tanulmány szerint 2060-ra minden harmadik európai ember 65 év feletti lesz. Már 2015-ben a kontinens népességének 39%-a (199 millió fő) 50 év feletti volt. Ez a populáció 3.700 milliárd eurót költött évente különböző termékekre vagy szolgáltatásokra, ami az európai GDP 15%-át teszi ki.
Felmérések szerint az európai Ezüst Gazdaság (Silver Economy) a világ harmadik legnagyobb gazdasága az Amerikai Egyesült Államok és Kína egész gazdasága mögött. A költések részarányában a legmagasabb az egészségüggyel kapcsolatos szolgáltatások és vásárlásokkal összefüggő kiadások (53%), melyek már 2025-re elérik a 60%-ot (5.700 milliárd euró).
Az élettartam növekedése, a társadalom öregedése és a fordított népesedési piramis következtében a fogyasztás, kereslet megváltozik, mely kihat minden piacra és iparágra. A változó folyamat ijesztő lehet, mely kihívást jelent, ugyanakkor rengeteg lehetőséget is rejt magában az idős korosztályra épülő gazdaság fejlesztése. Az idős (50+) emberek a gazdaság motorjává válnak. Minden iparágnak igazodni kell a változásokhoz, miközben nem csak új termékekre és szolgáltatásokra lesz szükség, hanem biztosítani kell az egészségügy és a nyugdíjrendszer fenntarthatóságát is.
Hazánkban és Baranya megyében rejlő lehetőségek
Magyarország a közepesen öregedő társadalmak közé tartozik. A lineáris összefüggés a társadalom kora és az Ezüst Gazdaság fogyasztása között mutatja, hogy hazánkban gazdasági szempontból a jövőben egyre fontosabb lesz az Ezüst Gazdaságra való építkezés. Baranya megye Magyarország egyik legelmaradottabb része annak ellenére, hogy a fejlődéshez minden természeti adottsággal rendelkezik. A közép-és nagyvállalkozások száma csökken, a fiatalok elvándorolnak, turisztikailag az országban a legkevésbé látogatott hely – mindez a régió fejlődésének fő visszatartó ereje. 2016-os statisztika alapján a megyében az 50 évnél idősebbek száma 150.000, mely az összenépesség 40%-át teszi ki.
A számos negatív mutatóval szemben azonban az egészségipar jóval fejlettebb, mint az országos szint. Az egy háziorvosra jutó lakosok száma alacsony és az egy lakosra jutó működő kórházi ágyak száma kimagaslóan nagy. Csak Pécsen 30 állami klinika és számos magánklinika üzemel, a régióban több neves gyógyfürdő található, az éghajlat igazán kedvező, és az Adriai-tenger is a közelben található.
A régió fejlesztésének ígéretes lehetősége egy olyan fókuszált akcióterv, mely a helyi adottságokat használja ki, miközben nem igényel régióidegen beruházásokat. A fenti felsorolt adottságok ideálissá teszik a régiót, hogy a fókuszterület az egészségiparra és turisztikára épülő Ezüst Gazdaság kifejlesztése legyen. Az akcióterv fejlesztése a nyugdíjas korosztályt (akár hazai, akár külföldi) vonzaná ide, mely számtalan munkahelyet teremtene a fiatalabb nemzedék számára (szolgáltatások), mely továbbá az elvándorlást visszafordítaná.
A Pécsi Tudományegyetem Általános Orvostudományi Kar, Transzdiszciplináris Kutatások Intézete és Alsómocsolád Község együttműködésében, online térben szervezi a témát bemutató és feldolgozó Ezüst Gazdaság Konferenciát, melyre minden érdeklődőt várnak.
Előadók:
Michael Mbogoro PhD RTTP (Oxentia Ltd., Head of Corporate Services)
Dr. Sík Attila (PTE ÁOK, Transzdiszciplináris Kutatások Intézete, intézetigazgató)
Dr. Lux Gábor (Közgazdaság-és Regionális Tudományi Kutatóközpont, Regionális Kutatások Intézete)
Dicső László (Alsómocsoládpolgármestere, Települési Önkormányzatok Országos szövetsége –területi megbízott)
Vasi Emma (Silver Economy Interreg Projekt,Rába-Duna-Vág Európai Területi Társulás)
A konferenciát Rabb Szabolcs, a Pécs-Baranyai Kereskedelmi és Iparkamara főtitkára moderálja, az előadásokat pedig Q&A szekció, valamint kerekasztal beszélgetés követi.
A konferencia Zoom elérhetőségének linkje:
https://us02web.zoom.us/j/81232526484?pwd=[REDACTED]

Kérdések és válaszok a Better Factory első nyílt pályázati felhívással kapcsolatban (online fórum)
2021-07-01 10:00 - 12:00 | Online
Erre a Better Factory online fórumra azokat várják, akik 2021. július 15-ig be akarják adni pályázatukat az első nyílt felhívás keretein belül.
A Better Factory egy Horizont 2020 program által támogatott projekt, melyben 2 nyílt felhíváson keresztül 8-8, egyenként háromtagú konzorciumot választanak ki. A konzorciumokat 1 gyártócég, 1 művész és 1 technológiai beszállító alkotja.
A kiválasztott konzorciumok arra tesznek kísérletet, hogy új termékvonalak tervezését, illetve automatizálási megoldásokat valósítsanak meg.
A 2021. július 1. (csütörtök) 10-12 óra között lezajló online fórumra ITT LEHET REGISZTRÁLNI!
További információ a projektről és a nyílt felhívásokról: https://betterfactory.eu/

MATCHING EVENT - Együttműködések a helyi kreatív szektor szereplői között
2021-07-02 15:00 - 20:00 | Majorossy Imre utca 36., Pécs, 7625, Magyarország
A Pécs-Baranyai Kereskdelmi és Iparkamara a SACHE – Smart Accelerators of Cultural Heritage Entrepreneurship című projektjének keretében megrendzésre került Pitchin Event folytatásaként, a résztvevő vállalkozásoknak és szervezeteknek közös projektötletek kialakítására!

A SACHE projekt célja, hogy megtalálja a kreatív és kapcsolódó szektorok, valamint azok szereplőinek együttműködését erősítő tényezőket és megalapozza konkrét fejlesztések, közös programok, hosszútávon pedig egy fenntartható értéklánc kialakítását kapcsolatépítési, információs rendezvények, valamint képzések szervezésével.
A Pécs-Baranyai Kereskedelmi és Iparkamara 2021. Július 2-án (péntek) 15 órától lehetőséget biztosít a Pitching Eventen bemutatkozott helyi kreatívipari és high-tech cégeknek, valamint kreatív szervezeteknek közös projektötletek kialakítására!
A rendezvény során a kreatív szervezeteknek lehetőségük less rövid bemutatkozó beszélgetéseket, projektindító egyeztetéseket folytatni, azon vállalkozásokkal, melyekkel az együttműködés lehetővé teheti egy workshop, termelői piac, de akár egy kézművesvásár, koncert vagy fesztivál megvalósítását és hosszútávú partnerséget.
A rendezvény előzetes regisztrációhoz kötött, jelentkezésüket a pbkik@pbkik.hu e-mail-címre várjuk, legkésőbb 2021. július 01-ig,

Horizon Europe Health - online tájékoztató és konzorciumépítő rendezvény
2021-07-05 | Online
A H2020 keretprogram ‘Egészségügy’ tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 1 Egészségügy
Kiemelt témák:

Egészséget meghatározó környezeti és társadalmi tényezők
Eszközök, technológiák és digitális megoldások az egészségügyben és az ápolás-gondozásban
Egészségügyi rendszerek

GINOP Plusz információs nap
2021-07-05 14:30 - 17:00 | Pécsi Kereskedelmi Központ, Majorossy Imre utca 36., Pécs, Magyarország
A 2021-2027-es programozási időszak sikeres végrehajtása, a források teljes körű eredményes felhasználása érdekében fontos, hogy a potenciális kedvezményezetti kör mielőbb és első kézből értesüljön az új lehetőségekről, a pályázati feltételrendszerről, az elmúlt és a kezdődő uniós fejlesztési ciklus azonosságairól, különbségeiről. Ennek érdekében a Gazdaságfejlesztési Programok Végrehajtásáért Felelős Helyettes Államtitkárság munkatársai regionális kihelyezett információs napot tartanak, mely lehetőséget nyújt a GINOP Plusz megjelent, illetve megjelenés előtt álló új pályázati felhívásai iránt érdeklődőknek a személyes konzultációra, tapasztalatátadásra, tanácsadásra is. A fórum keretében az Irányító Hatóság ad tájékoztatást az induló GINOP Plusz keretében elérhető gazdaságfejlesztést célzó forrásokról, elérhetőségeiről.
Rendezvény dátuma: 2021. július 05.
Rendezvény helyszíne: Pécs-Baranyai Kereskedelmi és Iparkamara
7625 Pécs, Majorossy I. u. 36.
Parkolni a környező utcákban lehetséges.
Program:
14.30-15.00 Regisztráció
15.00-16.30 Szakmai előadás
16.30-17.00 Konzultációs lehetőség

A rendezvényen való részvétel díjmentes de regisztrációhoz kötött.
Jelentkezés határidő: 2021. július 2.12.00

This form is currently closed for submissions.

Klímavédelmi projektelőkészítés a Nyugat-Balkánon - online fórum
2021-07-06 10:00 - 12:00 | online
Az MKIK Nyugat-balkáni Tagozata és a Nyugat-Balkáni Zöld Központ online tájékoztató fórumot szervez „Klímavédelmi projektelőkészítés a Nyugat-Balkánon” címmel 2021. július 6-án 10.00 órától.
A rendezvény célja a nyugat-balkáni régió áttekintésén túl, a WBGC-2021/3. támogatási program bemutatása. Bővebb információért kérjük, tekintse meg a mellékelt programtervet, és jelezze részvételi szándékát a regisztrációs felület kitöltésével. A rendezvényen való részvétel ingyenes.

Jelentkezési határidő: 2021. július 5. 10.00 óra. A csatlakozáshoz szükséges linket és információkat 2021. július 5-én küldik meg e-mailen a jelentkezőknek.
A támogatási felhívást és a kapcsolódó dokumentációt az alábbi linken érhetik el: https://www.wbgc.hu/hu/tamogatasi-felhivasok/jelenleg-futo-felhivasok
További információ:
REGISZTRÁCIÓ

Horizon Europe Climate, Energy and Mobility - online tájékoztató és konzorciumépítő rendezvény
2021-07-07 08:00 - 17:00 | Online
A H2020 keretprogram ‘Éghajlat, energia és mobilitás’ tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 5 Éghajlat, energia és mobilitás
Kiemelt témák:

Éghajlatkutatás és az éghajlattal kapcsolatos megoldások
Energiarendszerek és -hálózatok
Közösségek és városok
Ipari versenyképesség a közlekedési ágazatban
Intelligens mobilitás

Klímapolitika és fenntarthatóság - webinárium
2021-07-07 14:00 - 15:00 | online
A Magyar Kereskedelmi és Iparkamara, és az Igazságügyi Minisztérium együttműködésben került megrendezésre az alábbi klímapolitika és fenntarthatóság témakörét feldolgozó rendezvény.
A rendezvény időpontja: 2021. július 7. 14.00-15.00
PROGRAM

14.00–14.06
Köszöntők
Bólya Boglárka, helyettes államtitkár, Igazságügyi Minisztérium, Európai Uniós Ügyekért Felelős Államtitkárság
Dr. Vereczkey Zoltán, alelnök, Magyar Kereskedelmi és Iparkamara

14.06–14.20
Jelenlegi beruházások, fejlesztések és pályázati lehetőségek a körforgásos gazdaság, valamint a klímapolitika területén
Steiner Attila, körforgásos gazdaság fejlesztéséért, energia- és klímapolitikáért felelős államtitkár, Innovációs és Technológiai Minisztérium

14.20–14.30
A klímapolitika és fenntarthatóság jelentősége európai szemmel
Tóth Edina, európai parlamenti képviselő

14.30–14.55
Kérdések és válaszok Bólya Boglárka helyettes államtitkár moderálásával

14.55–15.00
Bólya Boglárka helyettes államtitkár zárja a találkozót

Jelentkezési határidő: 2021. július 5., hétfő
A rendezvényen való részvétel ingyenes, de előzetes online regisztrációhoz kötött. A webinárium az Igazságügyi Minisztérium CISCO WEBEX felületén keresztül valósul meg. A csatlakozáshoz szükséges linket és információkat 2021. július 6-án, kedden délután küldik meg a jelentkezőknek e-mailen.
REGISZTRÁCIÓ

Horizon Europe Food, Bioeconomy, Natural Resources, Agriculture and Environment - online tájékoztató és konzorciumépítő rendezvény
2021-07-09 | Online
A H2020 keretprogram ‘Élelmiszerek, biogazdaság, természeti erőforrások és környezet’ tématerületéhez tartozó pályázati lehetőségeinek bemutatására és projektpartnerségek kialakítására online rendezvény kerül megrendezésre.

Horizon Europe információs nap sorozatot és partnerségi/konzorciumépítő rendezvénysorozatot szervez. Utóbbiakra előzetes regisztráció szükséges, online kétoldalú tárgyalásokat lehet kezdeményezni a többi résztvevővel, illetve a projektötletek is prezentálhatók.
Cluster 6 Élelmiszerek, biogazdaság, természeti erőforrások és környezet
Kiemelt témák:

Környezeti megfigyelés
Mezőgazdaság, erdőgazdálkodás és vidéki térségek
Körforgásos rendszerek
Élelmiszerrendszerek
Biológiai sokféleség és természeti erőforrások
Tengerek, óceánok és szárazföldi vizek
Bioalapú innovációs rendszerek az uniós biogazdaságban

Qatar Matchmaking & Exhibition Event 2021 - Online üzletember találkozó
2021-07-13 - 2021-07-15 | Online
A Qatar Development Bank és az Enterprise Europe Network Quatar virtuális nemzetközi üzletember találkozót szervez, melyre várják az érdeklődő magyar vállalkozásokat is!

A rendezvényre a következő ágazatokban működő vállalkozásokat várják:
• Építőipar,építőanyagok,elektromos berendezések
• Műanyag és csomagolás
• Vegyi termékek
• Papírtermékek
• Gyorsan forgó fogyasztási cikkek (FMCG)
• Élelmiszeripar, vendéglátás
• ICT, startup
• Gyógyszeripar, egészségügy és orvosi felszerelések
A rendezvény díjmentes, de előzetes regisztrációhoz kötött:
REGISZTRÁCIÓ

IP –IT: Az innovációk védelme az IT világában
2021-07-13 10:00 - 11:30 | Online
Van már programod estére? Mert ha nincs, én írhatok neked egyet! – már-már klasszikus mém. De kié lesz a program, mint szellemi termék tulajdonjoga? És ha munkaidőben írja a programozó? És ha a munkahelyi gépén, munkahelyi szoftverrel? Sok kérdés merülhet fel a témában, amikre az SZTNH webináriumán választ kaphatnak az érdeklődők.

A Webinárium Microsoft Teams platformon várja az érdeklődőket, és a következő kérdéseket járja körbe:

Hogyan legyen agilis a kódfejlesztésben és az üzleti lehetőségek megvalósításában?
Szeretné megismerni a programozói termékek védelmét?
Milyen oltalmi formák léteznek, hogyan működnek?
Hogyan tehet szert monopoljogokra?
A megszerzett oltalom az üzleti vagyon része?

Program, előadók:
10.00–10.05 Köszöntő/Bevezető
Előadó: dr. Legeza Dénes főosztályvezető, Szellemi Tulajdon Nemzeti Hivatala Tájékoztatási és Innovációtámogatási Főosztály
10.05–10.20 Iparjogvédelem az információ-technológiában
Előadó: Kuthy Árpád osztályvezető, Szellemi Tulajdon Nemzeti Hivatala Villamossági Osztály
10.20 –10.35 Mesterséges Intelligencia – a nemzeti gyártási stratégia
Előadó: dr. Viharos Zsolt János vezető, Számítástechnikai és Automatizálási Kutatóintézet Intelligens Folyamatok Kutatócsoport
10.35–10.50 Titkosítási algoritmusok – a hagyományos titkosítás végnapjai
Előadó: Dömösi Pál Béla ügyvezető, Intelligens Technológiák Kft.
10.50–11.10 A szoftverek védelme és a szerzői jog
Előadó: dr. Lábody Péter főosztályvezető, Szellemi Tulajdon Nemzeti Hivatala Szerzői Jogi Főosztály
11.10–Kérdések/válaszok
A webináriumon való részvétel díjmentes, azonban regisztrációhoz kötött.
Kérjük, hogy július 9-ig jelezze részvételi szándékát az anna.szenczi@hipo.gov.hu email címen.
Forrás: SZTNH

INN4MECH - mechatronikai üzletember találkozó
2021-07-15 | Online
Nemzetközi üzletember találkozóra kerül sor az Inn4Mech konferencia keretében, melyre várnak minden a mechatronika területén tevékenykedő mérnököt, kutatót, KKV-t és nagyvállalatot!

Az Inn4mech konferencia (http://inn4mech.eu) nemzetközi színteret biztorsít a járművek mechatronikájával foglalkozóknak szakmai és üzleti tárgyalások, workshopok lebonyolítására. Az idei évben a rendezvény az off-highway járművek R-evolúciójára fókuszál.
Kiemelt témák:

szimuláció
kiterjesztett / virtuális valóság
mesterséges intelligencia / gépi tanulás
járművek zöldítésére szolgáló technológiák
hajtástechnika
érzékelő technológia
szoftverfejlesztés
adalékanyagok gyártása / 3D nyomtatás
új / innovatív anyagok

REGISZTRÁCIÓ

WeThink - Waste Circularity Strategy munkacsoport online találkozó
2021-07-15 11:00 - 12:30 | Online
Csatlakozzon Ön is! A WeThink egy online stratégiai hálózat, ahol a legkreatívabb emberek gyűlnek össze a jelen kihívásait és lehetőségeit kielemezni, azért, hogy megoldásokat és minél több érdekelt felet magában foglaló stratégiákat fejlesszenek ki a jobb jövő érdekében. Vegyen részt, nézzen szét és inspirálódjon.
A Waste Circurality munkacsoport találkozójának időpontja: 2021. július 15. 11:00-12:30
A találkozók angol nyelven zajlanak.
Kik találkoznak?

A WeThink összehozza a stratégia összes kulcsszereplőjét (minisztereket, köztisztviselőket, önkormányzatokat, ipari szövetségeket, hulladékgyűjtő, újrahasznosító / kezelő vállalatokat), különös tekintettel Délkelet-Európára és Kelet-Európára.
Hogyan zajlanak a találkozók?

A weTHINK.eu online platformjának zárt csoportjain keresztül.
Kéthavonta online munkacsoport-üléseken és két, kétévente megrendezésre kerülő online konferencián keresztül.

A célok?

Rendszeres műszaki, operatív és stratégiai know-how és bevált gyakorlatok cseréje a hulladékkezelés és hulladékgazdálkodás területén.
Képzést szervezése a szolgáltató vállalatok és önkormányzatok számára a víz- és hulladékgazdálkodásról.
Stratégiai ajánlások és állásfoglalások kidolgozása a sikeres hulladékkörkörösség jogi, politikai és gazdasági környezetének javítása érdekében.
A hulladék körkörösségével kapcsolatos projektek kidolgozása és megvalósítása.
A hulladék körforgásának javítása Európában.

A pontos program és további információ a csatlakozási lehetőségekről elérhető itt:
REGISZTRÁCIÓ

Agri-Food Networking Event - online üzletember találkozó
2021-07-28 08:00 - 2021-07-29 17:00 | Online
Az Eurochambres és a TOBB (Törökországi Kamarák és Árutőzsdék Uniója) meghirdeti a TEBD projekt keretén belül az Agri – Food Networking Event elnevezésű online rendezvényt, amelynek időpontja: július 28 – 29.
A rendezvény a TEBD április 21-22-én megrendezett Agrár-Élelmiszeripari Fórum folytatásaként kerül megrendezésre, az EU és Törökország mezőgazdasági és élelmiszeripari vállalkozásai számára kiváló lehetőséget biztosít új üzleti kapcsolatok létrehozására, új partnerkapcsolatok kialakítására. A rendezvény témái:

Földrajzi jelzésű termékek
Szárított gyümölcsök és diófélék
Aromás növények és gyógynövények
Fagyasztott élelmiszerek
Egészséges életmóddal összefüggő táplálkozás és termékei (vegán, gluténmentes, stb.)

Jelentkezési határidő: 2021. július 4. Részletes programot a regisztrációt követően kapnak a résztvevők.
A rendezvény nyelve az angol, magyar tolmácsolás nélkül.
További információ és jelentkezés az alábbi linken:
REGISZTRÁCIÓ

Robotika és digitalizáció a termékgyártásban - online üzletember találkozó
2021-08-17 13:30 - 16:30 | Online
Többek között az Enterprise Europe Network, a Dél-Dániai Egyetem (SDU) és az Odense Robotics társszervezésében kerül megrendezésre a digitalizáció, a robotika, a dróntechnológia, és a zöld technológia témakörében zajló nemzetközi üzletember találkozó.

A partnerkereső rendezvényre várják a téma iránt érdeklődő vállalkozások, szervezeteket és kutatóintézetek jelentkezését, akik potenciális üzleti és projektpartnerekkel is találkozhatnak. A tárgyalási lehetőség mellett előadásokon mutatják be, hogyan és miért érdemes az Ipar 4.0 technológiákat alkalmazni a nagyüzemi termékek gyártásában.
Az üzleti találkozón való részvétel ingyenes, de előzetes regisztráció szükséges:
REGISZTRÁCIÓ

Szellemi tulajdon rendszerek: az EU és Kína
2021-08-18 10:30 - 11:30 | Online
Az EU és Kína szellemi tulajdonjogi rendszerei között jelentős különbségek vannak. Tudjon meg többet ezekről!

A webinárium során Simon Cheetham, a China IP SME Helpdesk csoportvezetője és IP-szakértő áttekintést ad a két rendszer közötti legfontosabb hasonlóságokról és különbségekről, segítve az uniós KKV-kat abban, hogy jobban megértsék, hogyan kell felkészülniük a kínai piacra lépés előtt.
A webinárium a Flandriai-Kínai Kereskedelmi Kamarával és az EU-Kína Üzleti Szövetséggel együttműködésben kerül megrendezésre.
A webinárium nyelve angol.
A részvétel díjmentes, de regisztrációhoz kötött.
Regisztráció

Közvetlen pályázati források az EU-ból, azaz hogyan pályázzunk az EIC Accelerator és Pathfinder programokban mostantól?
2021-08-23 - 2021-08-31 | Pécsi Kereskedelmi Központ, Majorossy Imre utca 36., Pécs, Magyarország
Felhívjuk figyelmüket, hogy a rendezvény elmarad, egy későbbi időpontban kerül megrendezésre!
A Horizon Europe programban az Európai Innovációs Tanács (EIC) pályázataiban már most megjelenik egy barátságos befektetési eszköz, és egyszerűsödik a pályázati eljárási rendszer is.
Ezt az új rendszert mutatja be a kamarai tagvállalkozásoknak Keresnyei János, aki az EIC Accelerator program kevés mentorainak egyike.

Ettől az évtől új finanszírozási időszak kezdődött az Európai Unióban. A korábban Horizon2020 néven ismert rendszert a Horizon Europe keretrendszer váltja fel. Az új struktúra célja, hogy a lehető legtöbb piacképes európai innovációt felkarolja, és a különböző fejlesztési szinteknek megfelelő támogatást nyújtson, akár végigvezesse azokat a teljes fejlődési pályájukon.

Dátum és időpont: 2021. augusztus.

Helyszín: PBKIK székháza (7625 Pécs, Majorossy Imre u. 36., Zsolnay terem)

Témák:

Horizon Europe és az Európai Innovációs Tanács (EIC) programjai
Mivel érdemes pályázni, és mennyi támogatásra?
Kinek érdemes jelentkeznie?
Hogyan zajlik a pályázati program?

A résztvevők közvetlen beszélgetés formájában, jól érthető, gyakorlati megközelítésű tájékoztatást kapnak a rendszerről, és természetesen kérdéseket tehetnek fel.

Miként épül fel az új rendszer, hogyan kell benne eligazodni?
Mik a pályázás kritériumai?
Mit jelent a „short application” és mi a „full application”?
Mennyi pénz jöhet és mikor?

Keresnyei János mentor és coach. Tapasztalatait az ELITE, a Worth és a Horizon Results Booster programokból meríti.
Több mint egy évtizede segíti kreatív vállalkozások boldogulását üzletfejlesztési projekteken át a Kreatív Ipari Klaszter elnökeként. Szakmai tevékenységét az elméleti ismeretek mögötti szakmai tapasztalat és gyakorlati megközelítés jellemzi, televíziós múltját több sikeres innováció kísérte. Egyedi szakterülete a szellemi eszköz menedzsment, technológia transzfer mellett a kreatív ipari vállalkozások fejlesztése, valamint a kreatív ipari nemzetköziesedés, hálózatosodás. A Magyar Innovációs Szövetség regionális igazgatója, a Pécs-Baranyai Kereskedelmi és Iparkamara elnökségi tagja, a Kulturális Innovációs Kompetencia Központ Egyesület elnöke, emellett brand ambassador-ként tevékenykedik az Enterprise Europe Network hálózatában és mentor a WORTH Partnership Project-ben.

A részvétel a Pécs-Baranyai Kereskedelmi és Iparkamara ÖNKÉNTES tagjai számára lehetséges, DÍJMENTESEN.

Felhívjuk a figyelmüket arra, hogy a hatályos vírusvédelmi szabályok értelmében a rendezvényen csak érvényes védettségi igazolvánnyal vehetnek részt! A maszk viselés a rendezvény ideje alatt kötelező!

Létszámkorlát: 30 fő.

A jelentkezés lezárult. Kérjük vegye fel a kapcsolatot a szervezőkkel!

Digital-Science-Tech Hub for Innovations 2021- online üzletember találkozó
2021-08-25 09:00 - 2021-08-28 16:00 | online
Az Enterprise Europe Network szervezésében megrendezésre kerülő esemény célja: a tudományos, valamint a kis- és középvállalkozások (kkv-k) együttműködéseinek elősegítése, annak ösztönzésére, hogy kihasználják saját innovációs potenciáljukat és kibővítsék nemzetközi kapcsolataikat ezen a téren.
A Science Tech Hub 2021 elnevezésű rendezvény összehozza a fejlett technológia, a mérnöki megoldások és a digitális világ különböző területeinek képviselőit. Több mint 500 kutató, tudós, mérnök, üzleti, műszaki és politikai szakember részvételével, cél a kutatás és az ipari együttműködés előmozdítása, az innovációs ökoszisztéma prioritása és megerősítése.
A Digital-Science-Tech Hub for Innovations 2021 rendezvény célja, hogy egyedülálló lehetőséget biztosítson a résztvevő szervezetek számára az alábbiakban:

Kutatási és innovációs eredmények bemutatása,
Know-how és innovatív technológiák bemutatása,
Új technológiai megoldások keresése,
Potenciális üzleti partnerekkel való találkozás,
Partnerkeresés az európai K + F projektekhez,
Határokon átnyúló kapcsolatok kiépítése.

Új témák / lehetőségek a 2021-es évben:

Technológia,
Robotika,
Mesterséges intelligencia, neuronhálók és információfeldolgozás,
Legújabb virtuális valóság technológiák,
Nagy adatbázisok programozása és feldolgozása,
A legújabb, legkorszerűbb virtuális valóság technológiák.

További információ:
REGISZTRÁCIÓ

EUROSTARS - tájékoztató webinárium
2021-09-02 16:00 - 17:00 | Online
Hamarosan megnyílik a következő Eurostars felhívás. Amit mindig is tudni akart az Eurostars pályázatokról, de soha nem merte megkérdezni. Most közvetlenül a pályázati koordinátor válaszol a kérdésekre.

Csatlakozzon az Eurostars program webináriumához, hogy:

megtudja, hogy mi változott az új Eurostars programban,
tanácsokat kapjon ahhoz, hogyan növelheti sikerének esélyeit,
többet tudjon meg az új projektbeadási platformról.

A webinárium házigazdája Federica Vitale, Eurostars pályázati koordinátor.
Az Eurostars egy olyan program, amely támogatja a kutatást végző, innovatív termékeket, eljárásokat és szolgáltatásokat fejlesztő kis- és középvállalkozásokat, hogy versenyelőnyre tegyenek szert.
Az Eureka a világ legnagyobb állami hálózata a kutatás-fejlesztés-innováció területén folytatott nemzetközi együttműködésnek. Több mint 45 országban van jelen. Az Eureka biztosítja, hogy minden jó üzleti tervvel rendelkező K+F projekt megkapja a megérdemelt támogatást, függetlenül annak technológiai jellegétől vagy az érintett szervezetek típusától.
A program nyelve angol. A részvétel díjmentes, de regisztrációhoz kötött.
regisztráció

28. Bjelovári Nemzetközi Őszi Vásár
2021-09-03 - 2021-09-05 | Majorossy Imre utca 36., Pécs, 7625, Magyarország
A horvátországi rendezvény kiváló lehetőséget biztosít a magyar vállalkozások számára exportpiaci jelenlétük erősítésére, valamint üzleti kapcsolataik bővítésére, innovatív termékeik és szolgáltatásaik bemutatására.

A rendezvényen évről évre több, mint 500 kiállító mutatkozik be a közel 70 000 m2-es kiállítói területen, 50 000-nél is több látogatót vonzva minden évben.
Kiemelt ágazatok:

Élelmiszeripar és élelmiszer-feldolgozási technológiák
Mezőgazdasági gépgyártás
Növénytermesztés
Állattenyésztés

Az idei évben a CED Közép-európai Gazdaságfejlesztési Hálózat Nonprofit Kft. szervezésében reprezentatív, egységes arculattal ellátott magyar közösségi stand is megtalálható lesz a vásáron 80 m2-es beltéri, és 48 m2-es kültéri területtel, melyen kedvezvémynes kiállítási, megjelenési lehetőséget biztosítanak az érdeklődő magyar vállalkozások számára.
A kiállítóként történő részvétellel kapcsolatban keresse:
Weller Krisztina exportfejlesztési tanácsadó
weller.krisztina@ced.hu

Knowledge To Money Klubnap és CE Connector Shark Day
2021-09-07 09:00 - 16:30 | AQUAWORLD Resort, Íves út 16., Budapest, Pest, 1044, Magyarország
Ismét nemzetközi programmal érkezik a Knowledge To Money Club. Ezúttal délelőtt az üzleti angyalok cápákká változnak és délután az EIC pályázatokról lesz szó.

A program:
(délelőtt angolul)
9.00-9.05 Welcome speech and introduction of CE-Connector
9.05-10.00 STARTUP poster presentation in separate breakout rooms
10.00-10.45 STARTUP pitches and BUSINES ANGELs investment decisions
10.45-11.00 BREAK
STARTUP poster presentation in separate breakout rooms
11.00-11.45 STARTUP pitches and BUSINES ANGELs investment decisions
11.45-12.00 Investment decision of CE-Connector PUBLIC PARTNERs
12.00-14.00 BREAK
STARTUP poster presentation in separate breakout rooms

(délután magyarul – kivéve az utolsó kerekasztal, mely angolul folyik majd)
14.00 – 14.10 Welcome speech by Knowledge to Money Founders
14.10 – 14.30 Ágnes Divinyi – Experiences of the first EIC Accelerator call in 2021
14.30 – 15.00 Roundtable talks: WRITING PROPOSAL with Gábor Miskei (Ateknea), Attila Wootsch (Wootsch & Partners), Gábor Hetyei (Cerc), moderated by Ákos Dervalics and István Pesti K2M Club founders
15.00-15.10 BREAK
15.10 – 15.30 Methodologies and tools for a perfect 1st stage proposal
15.30 – 16.00 Roundtable talks: Applicants’ experiences of the first call of EIC Accelerator with Zsolt Rózashegyi (i4p), Jouni Halme (Ladimo Oy), Matthias Kramer (Hoeller Electrolyzer), moderated by Ákos Dervalics and István Pesti K2M Club founders
16.00 Wrap up
További információ és regisztráció

A svájci gazdaság kilátásai - Swisscham online konferencia
2021-09-07 14:00 - 15:00 | online
A Svájci-Magyar Kereskedelmi Kamara „A svájci gazdaság kilátásai” címmel szervez online webináriumot 2021. szeptember 7-én. Az eseményen Svájc különböző intézményeiből érkező előadók mutatják be a svájci piaci trendeket, kihívásokat és beszélnek az üzleti lehetőségekről.
Az eseményt ajánljuk azoknak a vállalkozásoknak akiket érdekel a svájci gazdaság, vagy próbálnak belépni a svájci piacra.
A rendezvény nyelve angol.
Program
Moderátor: Dreher-Hajnal Katalin

14.00-14.05
Köszöntő – Jean-François Paroz, Svájc magyarországi nagykövete

14.05-14.20
Svájci gazdaság 2021 második félévében, tények & adatok – Catia, Capaul, Nemzetközi kapcsolatok tudományos munkatársa, economiesuisse

14.20 -14.35
A svájci elektronikai ipar 2021 második félévében,trendek & kihívások – Doris Anthenien, Osztályvezető, ügyvéd, Swissmem

14.35-14.45
A svájci export 2021 második félévében, trendek, fenyegetések + lehetőségek – Dreher-Hajnal Katalin, Senior tanácsadó Közép-Kelet-Európa, Switzerland Global Enterprise

14.45-14.50
Zárszó, összesítés – Raoul Keller, Az igazgatóság tagja, SEC Svájci Kereskedelmi Kamara – Közép-Kelet-Európa

14.50-15.00
Kérdések és válaszok

Részvétel: Az eseményen való részvétel ingyenes, de előzetes regisztrációhoz kötött.
Jelentkezési határidő: 2021. szeptember 6.
Helyszín: Microsoft Teams online platform (A csatlakozáshoz szükséges linket a regisztrációt követően küldik el a megadott e-mail címre.)
REGISZTRÁCIÓ

Riga Food 2021 - online üzletember találkozó
2021-09-08 - 2021-09-10 | online
A Lett Technológiai Központ és az Enterprise Europe Network 13. alkalommal szervezi meg a Riga Food üzletember-találkozót 2021. szeptember 8-10. között. A balti államok egyik legnagyobb élelmiszeripari vására ezúttal online formában kerül megrendezésre.
A Riga Food élelmiszeripari vásár minden évben felvázolja az élelmiszeripar fejlődésének tendenciáit, kiemeli az újdonságokat, és számos komoly és megbízható vállalkozást mutat be.
Ahogy a korábbi években, úgy idén is az élelmiszeripari kiállítás és vásár keretében kerül megszervezésre a nemzetközi üzletember-találkozó, de ezúttal a szervezők online formában, kétoldalú találkozók révén biztosítják a vállalatok számára, hogy új partnereket és üzleti lehetőségeket találjanak az élelmiszerágazatban, például új technológiaátadásokat, kereskedelmi megállapodásokat, valamint kutatási és fejlesztési támogatás.
Kiket várnak a rendezvényre?

kis- és középvállalkozások (új termékeket és technológiákat kínálnak vagy kérnek)
az innovatív élelmiszer-technológiák kutatói és fejlesztői

REGISZTRÁCIÓ

Üzleti lehetőségek Norvégiában - online rendezvény
2021-09-09 10:00 - 11:00 | Online
A Magyar Kereskedelmi és Iparkamara által szervezett online rendezvény célja, hogy tájékoztatást nyújtson a Norvégia iránt érdeklődő vállalkozások számára, bemutassa számukra a norvég piac sajátosságait, lehetőségeit.
Főbb témák:

a norvég gazdaság aktuális helyzete, jövőbeni kilátások
a koronavírus hatásai a norvég piacra
üzleti lehetőségek a magyar vállalkozások számára Norvégiában
a Magyar-Norvég Kereskedelmi Kamara tevékenységei, szolgáltatásai

Az előadások után lehetőség nyílik a felmerülő kérdések, észrevételek megvitatására.
Program:
Moderátor: Tényiné Stark Mária, nemzetközi igazgató, Magyar Kereskedelmi és Iparkamara

10.00 – 10.10
Köszöntő
Tényiné Stark Mária, nemzetközi igazgató, Magyar Kereskedelmi és Iparkamara
Sándorfi Eszter, nagykövet, Magyarország Nagykövetsége, Oslo

10.10– 10.30
A norvég gazdaság aktuális helyzete, lehetőségek a magyar vállalatok számára Norvégiában
Kosztyi Beatrix, külgazdasági attasé, Magyarország Nagykövetsége, Oslo

10.30– 10.45
A Magyar-Norvég Kereskedelmi Kamara tevékenységének és szolgáltatásainak bemutatása
Jankovits Klára, magyarországi képviselő, MNKK

10.45 – 10.55
Magyar vállalkozói tapasztalatok, üzleti sikerek Norvégiában

Vajda Papír Kft.

10.55 – 11.00
Kérdések & válaszok

Részvétel feltételei:
Jelentkezési határidő: 2021. szeptember 8., szerda, 10.00 óra
A rendezvényen való részvétel ingyenes, de előzetes online regisztrációhoz kötött.
A csatlakozáshoz szükséges linket és információkat 2021. szeptember 8-án, szerda délután kapják meg e-mailen a jelentkezők.
Az MKIK tájékoztatja a résztvevőket, hogy a rendezvényen való részvétel biztosítása és az ehhez kapcsolódó költségek igazolása céljából megadott személyes adataik (név, aláírás, mobilszám, ímélcím, képmás és/vagy hangfelvétel) kezelésére az MKIK adatkezelési és adatvédelmi szabályzatában foglaltak az irányadók, mely elérhető az MKIK honlapján:
MKIK Adatkezelési és Adatvédelmi Szabályzata
Regisztrálni itt lehet:
REGISZTRÁCIÓ

A kínai biofarmáciai ágazat áttekintése: piacra lépés és szellemi tulajdonjogok
2021-09-10 10:00 - 11:30 | Online
Az EU és Kína közt létrejött, és egyre bővülő, szellemi tulajdonjogokat érintő megállapodásai egyre szélesebbre tárják a kaput a kínai piac felé az európai vállalkozások számára. A webináriumon a biofarmáciai ágazatról, a piacra lépésről, szabályozásról, a kínai állami szabályozó szervek szerepéről, és a szellemi tulajdonvédelem legfontosabb kérdéseiről lesz szó.

A képzést az EU KKV Központjával, a Kínai-Olasz Kereskedelmi Kamarával, a Confindustria Lombardiával és a Lombardiai Élettudományi Klaszterrel együttműködésben szervezik.
A webinárium áttekintést nyújt a kínai biofarmáciai ökoszisztéma két fő aspektusáról:

A piac és a szabályozás, beleértve a következőket: Piaci trendek; Szabályozások és piacra jutás; A kínai szereplők növekvő szerepe; Kihívások és lehetőségek az európai vállalatok számára.
A szellemi tulajdonjogok védelme, beleértve a következőket: A gyógyszerek szellemi tulajdonjogainak védelmére vonatkozó kínai törvények áttekintése; A diagnosztikai és kezelési berendezések szabadalmi és formatervezési mintaoltalma; Megelőző intézkedések a műszaki titkok kiszivárgásának kockázatának minimalizálására; A vállalati és termékmárka védelme.

A rendezvény nyelve az angol. A részvétel díjmentes, de előzetes regisztrációhoz kötött.
További információ és regisztráció

Taiwan Long-Term Care Technology and Solution Online Biz Meeting - online üzletember találkozó
2021-09-15 07:00 - 13:00 | online
A Taiwan External Trade Development Council (TAITRA) online B2B-találkozókat szervez 2021. szeptember 15-én.
A főbb témakörök az egészségipar, elektronika, szoftverfejlesztés, okos megoldások, stb.
A rendezvény angol nyelvű.
Jelentkezési határidő: 2021. augusztus 24.
A résztvevő taiwani cégek ismertetője letölthető innen: Taiwan cégek
További információ a rendezvényről és a résztvevő vállalkozásokról: taiwan-pavilion.com/longtermcaretech
REGISZTRÁCIÓ
